Ащыөзек (БҚО)

Ащыөзек – Еділ мен Жайық аралығындағы өзен.

 Географиялық орны 
Батыс Қазақстан облысы Жәнібек және Казталов аудандары жерінде. Ұзындығы 258 км, су жиналатын алабының аумағы 7150 км2.

Бастауы 
Жәнібек ауданындағы Байдуков ауылының оңтүстік-шығысына қарай 3,5 км жерден басталып, Казталов ауданындағы Аралсор ауылының маңындағы Жалпақсор көліне құяды.

 Гидрологиясы 
7 саласы бар. Алабында жалпы су көлемі 0,67 млн/м3 болатын шағын тоғандар салынған. Басты салалары Шерімбетсай, Берішарал. Сағасындағы жылдық орташа су ағымы 2,04 м3/с. Аңғары айқын емес, жайпақ беткейлі. Өзен қайраңдармен кезектесіп отыратын иірім (қарасу) тізбегінен тұрады. Қар суымен толығады. Қараша – сәуір айлары аралығында қатып жатады.  Суы жайылмадағы шабындықты көлдетіп суғаруға пайдаланылады.Қазақ энциклопедиясы

 Дереккөздер 

Санат:Еділ су алабы өңірі өзендері
Санат:Жайық су алабы өңірі өзендері
Санат:Жәнібек ауданы өзендері
Санат:Казталов ауданы өзендері